CELEX: C2007/183/75
Language: mt
Date: 2007-08-04 00:00:00
Title: Kawża T-211/07: Rikors ippreżentat fit- 13 ta' Ġunju 2007 — AWWW vs Fondazzjoni Ewropea għat-Titjib tal-Kondizzjonijiet ta' l-Għajxien u x-Xogħol

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/39
            
         Rikors ippreżentat fit-13 ta' Ġunju 2007 — AWWW vs Fondazzjoni Ewropea għat-Titjib tal-Kondizzjonijiet ta' l-Għajxien u x-Xogħol
   (Kawża T-211/07)
   (2007/C 183/75)
   Lingwa tal-kawża: l-Inġliż
   Partijiet
   
      Rikorrenti: AWWW GmbH ArbeitsWelt — Working World (Göttingen, il-Ġermanja) (rappreżentanti: B. Schreier, M. Kappuhne, avukati)
   
      Konvenuta: Fondazzjoni Ewropea għat-Titjib tal-Kondizzjonijiet ta' l-Għajxien u x-Xogħol
   Talbiet tar-rikorrenti
   
               —
            
            
               l-annullament tal-proċedura mħaffa ristretta ta' l-għoti ta' l-appalt Nru 2007/S 13-014125 ippubblikata fil-ĠU S 13 fid-19 ta' Jannar 2007 fir-rigward ta' servizzi ta' informazzjoni u analiżi tal-kwalità tax-xogħol u l-impjieg, fuq ir-relazzjonijiet industrijali u fuq ir-ristrutturazzjoni fuq livell Ewropew, forniti mill-Fondazzjoni Ewropea għat-Titjib tal-Kondizzjonijiet ta' l-Għajxien u x-Xogħol.
            
         Motivi u argumenti prinċipali
   Ir-rikorrenti ssostni li l-imsemmija proċedura ta' għoti ta' kuntratt ma tmexxietx b'mod ġust mill-konvenuta.
   L-ewwel nett, ir-rikorrenti ssostni li, l-motivi għaċ-ċaħda ta' l-offerta tagħha ma kienux motivati suffiċjentement. B'mod partikolari, is-siltiet tar-rapport ta' evalwazzjoni mibgħuta lir-rikorrenti, allegatament ma jispjegawx b'mod xieraq ir-raġuni għalfejn il-kuntratt ingħata lil kandidat ieħor.
   It-tieni nett, ir-rikorrenti ssostni li l-ittra tal-konvenuta ta' l-15 ta' Mejju 2007 fiha vizzji ta' forma peress li l-Anness B tar-rapport ta' evalwazzjoni, allegatament ma kienx iffirmat mill-persuni responsabbli għall-evalwazzjoni ta' l-offerti.